Kongen befaler (TV-program)

Kongen befaler er et underholdningsprogram på TVNorge og discovery+ som hadde premiere i 2019. Studiodelen av programmet er spilt inn for publikum i Drammens Teater.
Programmet er en norsk versjon av britiske Taskmaster som har gått på britiske DAVE TV (2015–2019) og Channel 4 TV (2020–). Serien er tilgjengelig i flere landsversjoner, og alle utgavene har identisk scenografi. I det norske programmet får programleder Atle Antonsen og hans vasall, Olli Wermskog, norske kjendiser til å konkurrere om å vinne det som omtales på programmet som en byste i gull av Atle Antonsen. Programmet ble i sesong 7 våren 2023 ledet av Bård Ylvisåker, da var premien en byste i «gull» av han. I julespesialene er premien en julekule i «gull» med bilde av Kongen.
Konseptet er skapt av Alex Horne, som på skjermen har Wermskogs rolle i den britiske originalversjonen.
Sesong 1 i Norge gikk i 2019, sesong 2 i 2020, sesong 3 og 4 i 2021, 5 og 6 i 2022, 7 og 8 i 2023, sesong 9 og 10 i 2024 og sesong 11 i 2025. Programmet ble kåret til beste underholdningsprogram under både Gullruten 2020 og Gullruten 2022, og til beste humorprogram under Gullruten 2024. Under Gullruten 2022 ble i tillegg Atle Antonsen nominert til publikumsprisen, mens Antonsen og Wermskog ble nominert sammen i klassen beste programleder innen underholdning foran Gullruten 2024.
Den første sesongen hadde premiere 17. oktober og gikk til 19. desember 2019. Vegard Ylvisåker, Maria Stavang, Bård Ylvisåker, Siri Kristiansen og Calle Hellevang-Larsen var deltagere.
Resultatet etter siste episode:
Sesongen ble sendt fra 24. september til 26. november 2020. Deltagere var Maria Stavang, Calle Hellevang-Larsen, Jon Almaas, Mia Hundvin og Magnus Devold.
Resultatet etter siste episode:
Sesongen startet 4. februar 2021 og bestod av åtte episoder. Deltagere var Egil Hegerberg, Trond Fausa Aurvåg, Linn Skåber, Jenny Skavlan og Erik Follestad.
Resultatet etter siste episode:
Sesongen startet 23. september 2021 og bestod av tolv episoder. Deltagere var Amir Asgharnejad, Ida Fladen, Einar Tørnquist, Steinar Sagen og Solveig Kloppen.
Resultatet etter siste episode:
Sesongen startet 24. februar 2022, og bestod av 10 episoder. Deltagere var Janne Formoe, Kristine Grændsen, Harald Eia, Henrik Elvestad og Martin Lepperød.
Resultatet etter siste episode:
Sesongen startet 15. september 2022. Deltagere var Live Nelvik, Espen Eckbo, Martha Leivestad, Kristoffer Olsen og Henriette Steenstrup
Resultatet etter siste episode:
En egen julespesial på to episoder skulle etter planen sendes på TV før jul 2022. Gjestelisten var ved annonsering i media hemmelig, men 13. november røpet Hans Olav Lahlum på sin Facebook-profil at han selv, Henrik Ingebrigtsen og Stian «Staysman» Thorbjørnsen var tre av deltagerne. De andre to var Tonje Brenna og Marlene Stavrum.
Grunnet kontroversen rundt saken med Antonsen og Sumaya Jirde Ali, besluttet Discovery at den ferdig innspilte julespesialen ikke ville bli sendt. Disse to episodene ble i stedet sendt i sammenheng med julespesial 2023, med den første den 2023-12-1212. desember 2023.
Resultatet etter siste episode:
Sesongen startet 2023-01-2626. januar 2023. Ny programleder var Bård Ylvisåker, Olli Wermskog fortsatte som assistent. Sesongens deltagere var Leo Ajkic, Vidar Magnussen, Hani Hussein, Karin Klouman og Lars Berrum.
Resultatet etter siste episode:
Sesongen startet 2023-09-1414. september 2023, Atle Antonsen var tilbake som programleder og deltagerne var Marte Stokstad, Christian Skolmen, Stian Blipp, Tete Lidbom og Tuva Billing.
Resultatet etter siste episode:
En egen julespesial på fire episoder med gjensyn av fem deltagere fra tidligere sesonger ble sendt fra 2023-11-2828. november 2023. Deltagerne var Leo Ajkic, Siri Kristiansen, Calle Hellevang-Larsen, Kristoffer Olsen og Solveig Kloppen. I tillegg ble de to episodene som ble spilt inn som julespesial 2022, men ikke vist det året, også sendt. I disse to episodene var det Stian «Staysman» Thorbjørnsen, Henrik Ingebrigtsen, Tonje Brenna, Hans Olav Lahlum og Marlene Stavrum som var deltagere.
Resultatet etter siste episode:
Sesongen startet 2024-01-1818. januar 2024 med deltagerne Ingrid Gjessing Linhave, Ingar Helge Gimle, Nora Svenningsen, Petter Schjerven og Jonis Josef.
Merknader:
Resultatet etter siste episode:
Sesong 10 ble sendt fra 2024-09-1919. september 2024 til 2024-11-2121. november 2024. Deltagere er Aksel Hennie, Bjarte Tjøstheim, Else Kåss Furuseth, Erik Solbakken og Tara Lina Shahin.
Merknader:
Resultatet etter siste episode:
Sesong 11 hadde premiere 2025-02-066. februar 2025, og deltagerne var Snorre Monsson, Amalie Stuve, Anne Marit Jacobsen, Abubakar Hussain og Alex Rosén.
Merknader:
Stillingen etter niende episode:
Hvis en deltager vinner alle fem oppgavene i løpet av en episode, er det mulig å oppnå 25 poeng. Noen ganger kunne flere poeng oppnås, som i andre episode av sesong 7, sjette episode av sesong 10 og femte og åttende episode av sesong 11 hvor det var mulig å få 1 ekstrapoeng i en av oppgavene. I første episode av sesong 9 og femte episode av sesong 10 fikk henholdsvis Ingar Helge Gimle og Else Kåss Furuseth 1 bonuspoeng i en oppgave. Da kunne man i teorien få 26 poeng totalt.
I andre episode av sesong 11 fikk deltagerne utlevert et flamingo-kostyme, dette kunne de bruke i valgfri oppgave senere i sesongen og doble poengene sine i den oppgaven. De måtte bestemme seg for bruk av kostymet før de fikk lese oppgaveteksten.
I sesong 10 hadde Erik Solbakken funnet et gavekort fra Atle inne i huset. Dette hadde en verdi på 10 poeng som kunne veksles inn i studio og måtte brukes «innen og ikke etter utgangen av program seks». Solbakken brukte dette gavekortet i femte episode, noe som ga ham 27 poeng i den episoden. Dette ga ham seieren i episoden, men han hadde vunnet den episoden også uten gavekortet. 27 poeng er rekord for høyest poengsum i én episode. I sjuende episode forsøkte han å få disse gavekortpoengene trukket fra sesongens totalscore, men det gikk ikke Atle med på. Gavekortet var brukt, og poengene utdelt.
Ved å telle poeng kun for oppgaveløsing, ikke med gavekort, er rekorden for høyest poengsum med 23 poeng delt mellom Vidar Magnussen i tredje episode av sesong 7, Marte Stokstad i andre episode av sesong 8 og Petter Schjerven i fjerde episode av sesong 9. Rekorden for færrest poeng i en episode er det Martha Leivestad som har, i tredje episode av sesong 6 fikk kun 4 poeng, i gjennomsnitt mindre enn ett poeng per oppgave.
Henriette Steenstrup er den deltageren som har vunnet med den laveste poengsummen, 14 poeng i fjerde episode av sesong 6, for øvrig den eneste episoden hun vant. 14 poeng er også den høyeste poengsummen som har gitt sisteplass, det klarte Maria Stavang i sjuende episode av sesong 1, både Steinar Sagen, Einar Tørnquist og Solveig Kloppen i første episode av sesong 4 og Snorre Monsson i fjerde episode av sesong 11.
Flest antall seire på én sesong er fem, det klarte Calle Hellevang-Larsen i sesong 2, Vidar Magnussen i sesong 7, Petter Schjerven i sesong 9 og Aksel Hennie i sesong 10. Med unntak av julespesial 2022, hvor deltagerne deltok bare i to episoder, er det bare Lars Berrum i sesong 7 og Bjarte Tjøstheim i sesong 10 som ikke vant en eneste episode. Maria Stavang vant heller ingen episoder i sesong 2, men hun deltok også i sesong 1 hvor hun vant én episode. Samme sesong kom hun på sisteplass fem ganger, noe som er rekord. Else Kåss Furuseth tangerte denne rekorden i sesong 10. Vegard Ylvisåker i sesong 1, Erik Follestad i sesong 3 og Aksel Hennie i sesong 10 unngikk å komme sist i en eneste episode.
Jenny Skavlan er per sesong 10, julespesialene inkludert, den eneste kvinnen som har vunnet.
Pågående sesong. Ved likt gjennomsnitt er de med høyest total poengsum rangert over de med lavere total. Dersom total poengsum også er lik er deltagerne listet alfabetisk. Navn i kursiv: Deltatt bare i julespesial.
Programmet kommer opprinnelig fra Storbritannia der det heter Taskmaster (norsk oversettelse: arbeidsleder). Det har også blitt laget tilsvarende programmer i andre land.
I tillegg ble det spilt inn to pilotepisoder av Taskmaster i Tyskland som aldri ble sendt på TV.